নড়িয়ায় পদ্মার ভাঙন অব্যাহত, নতুন এলাকা বিলীন – Dhaka Protidin
Home / জেলার খবর / নড়িয়ায় পদ্মার ভাঙন অব্যাহত, নতুন এলাকা বিলীন
September 13, 2018	160 Views
শরীয়তপুর প্রতিনিধি : সর্বনাশা পদ্মা নদীর ভাঙন অব্যাহত আছে। গত ২৪ ঘণ্টায় নড়িয়া উপজেলার বাশতলা এলাকার বিশাল বিশাল পাকা বাড়িঘর, গাছপালা ও কলার বাগান নদীগর্ভে বিলীন হয়ে যায়। আশপাশের বাড়িঘর সরিয়ে নিতে দিনরাত কাজ করছে ভাঙন কবলি মানুষ। অনেক পরিবার মানবেতর জীবন-যাপন করছে। তারা অনাহারে অর্ধহারে দিন কাটাচ্ছেন। এ এলাকায় চাহিদার তুলনায় সরকারি ত্রাণ সামগ্রী অপ্রতুল। গত দুদিন ধরে পদ্মার পানি বৃদ্ধি পাওয়ায় ভাঙন কবলিত এলাকার মানুষ মারাত্মক আতঙ্কে রয়েছেন।
আজ বৃহস্পতিবার ভাঙন কবলিত এলাকা ঘুরে জানা গেছে, গত ২৪ ঘণ্টায় নড়িয়া উপজেলার বাশতলা এলাকার বিশাল বিশাল ১৫টি পাকা বাড়িঘর, গাছপালা ও কলার বাগান নদীগর্ভে বিলীন হয়ে যায়।
আওয়ামী লীগের সাংগঠনিক সম্পাদক একেএম এনামূল হক শামীম ভাঙন কবলিত এলাকা পরিদর্শন করেছেন ক্ষতিগ্রস্তদের খোঁজখবর নিচ্ছেন। তিনি আশ্বাস দিয়েছেন খুব শিগগিরই পানি কমার সঙ্গে সঙ্গে বেড়িবাঁধ নির্মাণ করা হবে।
স্থানীয় মিহির চক্রবর্তী বলেন, আমাদের ভাঙন অব্যাহত চলছে। প্রতিদিন নতুন এলাকা ভাঙছে। বিশাল বিশাল বাড়িঘর দালানকোঠা বিলীন করে নিচ্ছে। ইতোমধ্যে ৫ হাজার পরিবার গৃহহীন হয়ে পড়েছে। কমপক্ষে এক হাজার ব্যবসা প্রতিষ্ঠান রয়েছে ভাঙনের মুখে।
আওয়ামী লীগর সাংগঠনিক সম্পাদক একেএম এনামূল হক শামীম বলেন, নদীতে প্রচুর ¯্রােত। নদীর গভীরতা এতবেশি যে এ মুহূর্তে বেড়িবাঁধের কাজ করা সম্ভব না। পানি কমে যাওয়ার সাথে সাথে বেড়িবাঁধের কাজ শুরু করা হবে।
নড়িয়ায় পদ্মার ভাঙন অব্যাহত নতুন এলাকা বিলীন	2018-09-13